Jangan tumpang

Jangan tumpang iku salah sawijining masakan khas Jawa. Adaté jangan tumpang uga karan sambel tumpang. Sambel tumpang akèh ditemoni ing Jawa Wétan. Sambel tumpang amèh kaya sambel pecel, nanging bahan kang mligi sambel tumpang saka témpé kang rada bosok. Témpé kang rada bosok ditumbuk alus, dibumboni, dicampur karo santen, lan bahan liya banjur digodhog.

Resèp sambel tumpang 
Piaranti:

 6 siyung brambang
 3 siyung bawang
 1 séndhok tèh tumbar
 4 lombok abang
 5 lombak cilik
laos sakcukupé
 1 godhong salam
 santen
uyah lan gula sakcukupé
témpé kang rada bosok (2 dina sawisé kaanan waras)

Cara nggawé:
 Brambang, bawang, lombok abang, témpé digodhog karo banyu 500 ml nganti banyu asat (nyisa sithik), banjur kabèh kasilé godhogan diremet alus karo tumbar (nganggo uleg-uleg)
 Tambah santen, laos lan godhong salam dilebokaké, uyah lan gula uga dilebokake sakcukupé, banjur lombok cilik wutuhan dilebokaké, dientèni nganti umup lan bumbu nresep .

Cathetan suku

Panganan Jawa
Sambel